JERUSALEMIN MUUREILLA: Messiaan paluu I
Shalom Jerusalemista! Olen Lars Enarson.
Istun Öljymäellä.
Takanani on temppelialue ja Jerusalemin vanhakaupunki.
Täällä Öljymäellä Jeesus istui opetuslastensa kanssa -
opettaessaan paluustaan ja lopunajoista.
Aihe on hyvin ajankohtainen.
Uskomme, että Jeesus palaa pian.
Meidän on tärkeä tietää, mitä Sana näistä asioista opettaa.
2. Piet. 1:16:ssa sanotaan:
"... me emme seuranneet viekkaasti sommiteltuja taruja -
tehdessämme teille tiettäväksi... Kristuksen voimaa ja tulemusta."
"Olimme itse Ilmestysvuorella, -
kun kuulimme äänen sanovan:
'Tämä on minun rakas Poikani, kuulkaa häntä.'"
Jeesuksen paluu ei ole satua.
Koko Raamattu opettaa siitä.
Ilmestysvuorella opetuslapset saivat nähdä Jeesuksen kirkkauden.
Yhtä suuressa kirkkaudessa hän myös palaa.
Hän palaa tänne Öljyvuorelle, joka halkeaa kahtia.
Tänne syntyy laakso, jossa virtaa vesi.
Sitten Jeesus istuutuu isänsä Daavidin valtaistuimelle.
Daavid hallitsi alueella, jota nyt kutsutaan "Daavidin kaupungiksi".
Se näkyy tässä taustalla.
Enkeli sanoi Marialle kertoessaan Jeesuksen syntymästä:
"Hän on oleva suuri, ja hänet pitää kutsuttaman Korkeimman Pojaksi, -
ja... Jumala antaa hänelle Daavidin... valtaistuimen."
Kerran vielä Jeesus hallitsee koko maailmaa kirkkaudessaan.
Silloin Jumalan valtakunta tulee maan päälle.
On ilouutinen, -
että Jeesus tuo mukanaan rauhan ja oikeudenmukaisuuden.
Näitä iloisia uutisia saamme julistaa.
Kun Jeesuksen paluu lähenee, -
alkaa "synnytystuskien" aika.
Synnytystuskat kuuluvat synnytykseen.
Jeesus sanoi Matt. 19:ssä rikkaalle nuorukaiselle:
"...myy, mitä sinulla on, ja anna köyhille, -
niin sinulla on oleva aarre taivaissa;
Tule ja seuraa minua."
Rikas nuorukainen meni surullisena pois.
Hän ei uskonut, että Jumala olisi voinut antaa vielä enemmän.
Vaikka emme olisikaan yhtä rikkaita kuin tuo nuorimies, -
luulemme menettävämme jotain, kun antaudumme Herralle.
Jumala ei jää kenellekään velkaa.
Kun annat elämäsi hänelle, -
saat paljon enemmän, kuin mistä olet luopunut.
Rikkaan nuorukaisen lähdettyä Pietari kysyi Jeesukselta:
"Me olemme luopuneet kaikesta... Mitä siitä saamme?"
Jeesus vastasi:
"...siinä uudestisyntymisessä, -
jolloin Ihmisen Poika istuu kirkkautensa valtaistuimella, -
saatte tekin... istua kahdellatoista valtaistuimella...
ja tuomita Israelin kahtatoista sukukuntaa."
Näin ihanasti kuvataan tulevia tapahtumia.
Herran valtaistuin on temppelialueella.
Kun Jeesus toivotetaan terve- tulleeksi omaan kaupunkiinsa, -
hän istuutuu kirkkautensa valtaistuimelle.
Silloin maailma "uudestisyntyy", syntyy uusi maa.
Samaa kreikan sanaa uudestisyntymisestä -
käytetään Uudessa testamentissa meidänkin uudestisyntymisestämme.
Kun tunnustamme Jeesuksen Herraksemme, -
synnymme uudesti Jumalan valtakuntaan.
Kuulumme tulevaan valtakuntaan.
Meidät on vapautettu pimeyden voimista, -
jotka hallitsevat tätä maata.
Kun Jeesus saapuu ja hänet otetaan vastaan, -
syntyy uusi maa.
Luomakuntaan tulee järjestys.
Saapuu rauha.
Sanomaa tästä valtakunnasta julistetaan kaikille kansoille.
Sitten tulee loppu.
Meillä on kerrottavana hyviä uutisia.
On Eräs, joka on arvollinen johtamaan koko maailmaa, -
koska hän on kuollut kaikkien puolesta.
Siksi Jumala on korottanut hänet kaikkien yläpuolelle.
Kerran kaikki polvistuvat tunnustamaan, -
että Jeesus Kristus on Herra.
Kun maailma tunnustaa Jeesuksen Herraksi, -
syntyy uusi taivas ja uusi maa, jossa vanhurskaus asuu.
Tällä hetkellä vanhurskaus on maailmassa vierasta.
Vanhurskautta puolustava voi tuntea itsensä kiusatuksi, -
kuten Lootille kävi Sodomassa.
Yhteiskunnan jumalattomuus vaivasi häntä.
Jeesus sanoi, -
että yhteiskunta on yhtä jumalaton ennen hänen paluutaan.
Palatessaan Jeesus tuomitsee maailman oikein.
Suhteemme Jeesukseen tulee olla kunnossa, -
jotta pääsemme hänen valtakuntaansa.
Toivon, että sinne sinäkin haluat päästä.
Jeesus on ainut kuolleista, joka ei jäänyt hautaansa.
Hän on noussut kuolleista.
Hän nousi taivaisiin Isän oikealle puolelle -
juuri täältä Öljymäeltä.
Enkelit sanoivat:
"Samalla tavalla kuin hän lähti, hän myös palaa."
Saamme olla varmoja siitä, -
ettei Jumala jätä maailmaa -
paholaisen, synnin ja vääryyden valtaan.
Ne häviävät, kun Jeesus palaa.
Siksi saamme odottaa tuota päivä innokkaasti.
Pietari kertoo 2. Piet 1:ssä, -
miten opetuslapset kuulivat vuorella äänen taivaasta -
ja näkivät omin silmin hänen voimansa.
Pietari jatkaa:
"Ja sitä lujempi on meille nyt profeetallinen sana, -
ja te teette hyvin, jos otatte siitä vaarin, -
niinkuin pimeässä paikassa loistavasta lampusta, -
kunnes päivä valkenee ja kointähti koittaa teidän sydämissänne."
Näin profeetallinen sana toimii.
Jumala on kertonut meille, mitä tapahtuu.
Hän loi taivaan, maan ja ihmiset.
Hän on jo säätänyt tulevat tapahtumat.
Lopuksi hänen Poikansa palaa Kuninkaana.
Siksi meidän on tutkittava profeetallista Sanaa.
Meidän on tarkasti otettava siitä vaari, -
koska se voi antaa meille maailman pimeydessä toivoa.
Jeesus opetti paluustaan tässä Öljymäellä:
"Lopuksi koko maailmaa kohtaa suuri ahdistus.
Ihmiset kuolevat pelosta, koska taivaatkin järkkyvät."
Koska Jeesus on jo asian kertonut, -
meidän ei tarvitse pelätä.
Saamme nostaa päämme ja katsoa ylös.
Saamme ylistää Jumalaa, koska Jeesuksen paluu on lähellä.
Lopullinen pelastuksemme on pian käsillä.
Paavali opettaa meitä elämään toivossa.
Emme ole vielä saaneet koko pelastusta.
Tässä elämässä emme saa Jumalalta kaikkea.
Meille koittaa päivä, jolloin Jeesus palaa.
Silloin me muutumme.
Ei vain henkemme pelastu ja sielumme muutu.
Tuona päivänä ruumiimmekin pelastuu.
Saamme kirkastetun ylösnousemusruumiin kuten Jeesus, -
kun hän nousi ensimmäisenä kuolleista.
Samoin saavat Jeesukseen uskovat nousta -
katoamattomuuteen ja ikuiseen elämään -
kirkastetussa ruumiissa, kun hän palaa.
Näin mahtava toivo meillä on!
Tänä aikana on tärkeä elää näitä asioita odottaen.
Meidän ei ole tarkoitus sopeutua vallitsevaan järjestelmään.
Me olemme täällä muukalaisia.
Odotamme Jumalan Pojan paluuta.
Silloin saamme koko perinnön, -
jonka puolesta Jeesus kuoli ja nousi ylös.
Ihmiskunnan pelastussuunnitelma toteutuu täällä Jerusalemissa.
Täällä Jeesus vuodatti verensä.
Täällä hän nousi kuolleista.
Tänne hän kerran palaa.
Siksi Jerusalem on polttopisteessä.
Tästä paikasta taistellaan.
Hesekiel sanoo, että Herran valtaistuin sijaitsee temppelissä.
Sieltä hän vielä hallitsee koko maailmaa.
Temppelialuehan on maailman kiistanalaisin paikka.
Eräänä päivänä koko maailma kiistelee -
Herran valtaistuimen paikasta.
Jeesus kuitenkin voittaa.
Hän tuhoaa kaiken pahan ja antikristuksen joukkoineen.
Jeesus on odottanut 2000 vuotta, että pääsisi tänne takaisin.
Uskomme, että tuo päivä koittaa pian.
Jeesus on kutsunut meitä valmistamaan hänelle tietä.
Meidät on kutsuttu valvomaan Jerusalemin muureille -
ja odottamaan Jeesuksen paluuta.
Meidät on kutsuttu rukoilemaan päivin öin, -
että tämä kaupunki olisi valmis, kun hän tulee.
Punainen matto levitetään tänne.
Jerusalem on kuin kiitorata, jolle taivas laskeutuu, -
kun Jeesus palaa kirkkaudessa.
Kiitorata täytyy saada valmiiksi.
Hän sanoi Jerusalemin asukkaille ennen ristiinnaulitsemistaan:
"... tästedes te ette näe minua, ennenkuin sanotte:
'Siunattu olkoon hän, joka tulee Herran nimeen'."
Ne, jotka ensimmäisellä kerralla torjuivat Jeesuksen, -
saavat eräänä päivänä toivottaa hänet tervetulleeksi.
Room. 11:ssä sanotaan, -
että juutalaisten hylkäämisestä koitui maailmalle sovitus.
Tämä tapahtui silloin, kun Jeesus kuoli puolestamme ristillä.
Koska juutalaiset torjuivat Messiaan, -
me saimme tilaisuuden pelastua.
Miten paljon enemmän juutalaisten pelastuminen merkitseekään!
Se merkitsee elämää kuolleista.
Jeesus opetti samoin, -
että kun hän istuu valtaistuimelleen, -
syntyy uusi maa.
Etkö kaipaakin sitä?
Etkö koekin muinaisten pyhien tavoin, -
miten ympärillä oleva pahuus ahdistaa?
Mutta on ilouutinen, että pahuus loppuu.
Meidän ei ole tarkoitus toivoa täältä pois pääsyä -
vaan Jeesuksen paluuta.
Hän saapuu Öljymäelle Hallitsijana.
Raamattu on täynnä lupauksia Jeesuksen paluusta.
Profetioissa on paljon selitettävää.
Tulevissa jaksoissa puhumme Jeesuksen paluusta -
ja ylöstempauksesta.
Meidät temmataan pilviin Jeesusta vastaan, kun hän palaa.
Kaikki uskossa kuolleet nousevat ylös katoamattomina.
Saamme yhdessä kohdata Jeesuksen pilvissä, kun hän tulee Öljymäelle.
Koko maailma on synnytystuskissa.
Paavali kirjoittaa Room. 8:ssa:
"... me, joilla on Hengen esikoislahja, -
mekin huokaamme sisimmässämme, odottaen... lunastusta."
Tämä lopullinen lunastus tapahtuu, kun Jeesus palaa pilvien päällä.
Jeesuksen paluusta puhuttaessa -
on korotettu usein enemmän antikristusta kuin Jeesusta.
On korostettu paholaisen tekoja eikä Jumalan.
Näkökulma on ollut väärä.
On keskitytty pedon merkin tapaisiin asioihin.
On alettu pelätä lopun aikoja sen sijaan, -
että odottaisimme Jeesuksen paluuta iloiten ja juhlien.
Sitä ennen tehtävämme on kertoa hyviä uutisia -
kaikille kansoille.
Kaikkien on saatava mahdollisuus vastata Jeesukselle myöntävästi, -
että he pääsisivät hänen valtakuntaansa.
Meidän tulee saattaa loppuun Mestarin antama tehtävä, -
hyvän sanoman kertominen kaikille kansoille.
Tehtävä on vielä kesken. Joutilaisuuteen ei ole aikaa.
Ollaan koko sydämestämme mukana elonkorjuussa.
Rukoillaan koko sydämestämme Jeesuksen paluuta.
Eletään täysin erotettuina hänelle, -
kuten morsian joka valmistautuu sulhastaan varten.
Meidän tulee valmistautua.
Emme saa antaa ympäröivien tapahtumien nielaista meitä.
Ei anneta tilaa ajallisille huolille.
Jeesus tähdentää, -
ettemme antautuisi aineellisten arvojen vietäväksi.
Tähän ansaan houkuttelee ihmisiä -
mainonnan tulva mediassa.
Se saa ihmiset tavoittelemaan vain ajallista.
Jeesus kehotti meitä rukoilemaan, että pääsisimme eroon tällaisesta.
Meidän on voitava seisoa hänen edessään, kun hän palaa.
Otetaan vastaan profeetallinen Sana syvemmin kuin koskaan.
Näin voimme olla mukana siinä, mitä Jumala tekee.
Valmistamme tietä Herran paluulle.
Siksi lähetämme näitä ohjelmia Jerusalemista.
Opetamme Raamatun profetioista.
Tärkeintä on muuttua -
ja valmistautua Jeesuksen paluuseen, -
jolloin näemme hänet kasvoista kasvoihin.
Hän on antanut henkensä meidän tähtemme.
Haluamme kasvaa uskossa.
Haluamme rakastua Jeesukseen yhä syvemmin.
Haluamme ottaa vaarin hänen Sanastaan.
Jeesus lupasi, etteivät hänen Sanansa koskaan katoa.
Kun rakennamme elämämme Jumalan Sanalle, -
rakennamme viisaiden tavoin kalliolle.
Se kallio ei järky.
Tutkitaan Sanaa kannesta kanteen uudelleen -
niin kuin emme koskaan ennen.
Ehkä olet vasta ottanut Jeesuksen vastaan.
Ehkä olet ollut uskossa pitkään.
Aletaan kaikki rukoilla ja tutkia Sanaa, -
että olisimme valmiita, kun Jeesus palaa.
Jos hän ei palaa meidän elinaikanamme, -
on tärkeää, että kuolemme häneen uskovina.
Näin saamme olla mukana ylöstempauksessa.
Voit kertoa Jerusalemin muureilla -ohjelmista myös ystävillesi.
Niillä muureilla haluamme olla vartiossa.
Tutkimme maailman tapahtumia Jumalan Sanan -
ja Jumalan oman kaupungin näkökannalta.
Kotimaamme pääkaupunki ei ole maailman tärkein paikka.
Maailman napa on täällä Jerusalemissa.
Meidän täytyy tietää, mitä Sana näistä asioista sanoo.
Toivon, että ohjelmamme saavat sinut lukemaan Sanaa uusin silmin.
Toivon, että saat nälän lukea Jumalan Sanaa.
Sana voi puhdistaa ajatuksesi -
tämän ajan kiusauksista, harhoista ja ansoista.
Näin voit seistä Ihmisen Pojan edessä, kun hän saapuu.
Siunausta sinulle!
Tietoa, opetusta ja rukousaiheita Elian rukousarmeijalta -
joka viikko postitse tai sähköpostitse:
epa@thewatchman.org
Yhteystiedot Jerusalemin muureilla -ohjelmaan:
www.thewatchman.org tv@thewatchman.org
Suomennos: Annamari Kortelainen